Forderung betreffs des Asklepieion
Material: papyrus
Place: Memphis
Categories: Eingabe
Ptolemaios an NN
Gehalt
Brot
Forderung
Zwillinge
Anteil des ausgeschiedenen Apis - Hüters
τὸ γιν[ό]μεν[ο]ν ταῖς διδύμαις ἐκ τοῦ Ἀσκληπιείου 
ἄρτους πεπτοὺς καθʼ ἡμέραν γ ἀπὸ τοῦ πένθος 
ἕως τῆς σήμερον ἡμείρας οὐκ ἰλήφασιν. λαβὲ 
 τὴν κ[ρί]σιν, ἣν ἐπόησαν ταῖς προτέραις διδύμαις. 
ὁ Ἀσκληπιὸς ἔχει λίθεινα σπονδῆα ἄνω ἐν τῶι 
Σαραπιείωι. ἔθος ἐστὶ σπένδειν τῶι Ἀσκληπιῶι 
καθʼ ἡμέραν καὶ ὁ βυκόλος τοῦ Ὀσορᾶπι τοὺς αὐτοὺς 
ἄρτους λαμβάνει. γίνεται αὐταῖς μὴ λειτουργεῖν 
μηδὲ σπένδειν τῶι Ἀσκληπιῶι. ὁ δὲ βουκόλος 
ἐλθὼν κατηγόρησεν αὐτὰς λέγων· ἐπὶ οὖν 
οὐ λιτουργοῦσιν οὐδὲ σπένδουσιν τῶι Ἀσκληπιῶι, 
ἐγὼ δὲ περὶ αὐτῶν σπένδω, ἀξιῶ οὖν ὑμᾶς 
ἀφελῖν αὐτῶν τοὺς ἄρτους καὶ μοὶ δοῦναι, ὅτι ἐγὼι 
περὶ αὐτῶν λιτουργῶι. ἐγένετο ἡ κρίσις οὕτω· 
ἀφιλεσαν τοὺς αυτῶν διδυμῶν ἄρτους καὶ τῶι 
βυκόλωι ἐδώθη. ἐπὶ οὐ αὐταὶ νοῦν λειτουργοῦσιν 
περὶ αὑτῶν καὶ τοῦ βουκόλου, ὁ δὲ βυκόλος ἀφεὶς 
τὴν αὑτοῦ λειτουργίαν ἀπεληλθε, εὔγνωμων 
οὖν ἐστι ἀφελῖν τῶν [τ]οῦ βυκόλου καὶ δοῦναι ταῖς 
διδύμα[ι]ς. ἐὰν δὲ ἀντιλεγων περὶ τούτων, 
ἀνακάλεσαι τοὺς γραμματῖς τοῦ  Ἀσκληπίου 
καὶ χειρογραφησάτωσαν τὸν βασιλεία. εὐτύχει.